Φρέσκες ταλιατέλες με μοσχαράκι ραγού
Τα φρέσκα ζυμαρικά είναι πεντανόστιμα, μαγειρεύονται σε ελάχιστο χρόνο και μαζί με τη σάλτσα με το μοσχάρι ραγού είναι το πιο αγαπημένο πιάτο όλης της οικογένειας.
500 γρ. φρέσκες ταλιατέλες, 600 γρ. μοσχαρίσιος κιμάς, περασμένος μια φορά από τη μηχανή του κιμά, 200 γρ. λουκάνικο χωριάτικο, ψιλοκομμένο (καλύτερα να αφαιρέσουμε τη μεμβράνη), 2 κουτ. σούπας ντοματοπελτές, 200 γρ. ολόκληρα ντοματάκια κονσέρβας, ψιλοκομμένα στον πολυκόφτη (ή 300 γρ. ώριμες φρέσκες ντομάτες, τριμμένες), 2 μέτρια κρεμμύδια, σε ψιλά καρέ, 200 ml κόκκινο κρασί, ξηρό, 1 φύλλο δάφνης, 150 γρ. παρμεζάνα, τριμμένη, 50 ml ελαιόλαδο , αλάτι, πιπέρι φρεσκοτριμμένο
Για να ετοιμάσουμε τις φρέσκες ταλιατέλες με μοσχαράκι ραγού, πρώτα σε μια φαρδιά κατσαρόλα ζεσταίνουμε το ελαιόλαδο σε δυνατή φωτιά και σοτάρουμε το μοσχάρι και το λουκάνικο για περίπου 5 λεπτά, μέχρι να ροδίσουν καλά από όλες τις πλευρές.Ρίχνουμε τα κρεμμύδια και τον πελτέ και συνεχίζουμε το σοτάρισμα για άλλα 3 - 4 λεπτά, μέχρι να μαλακώσουν ελαφρώς.Περιχύνουμε με το κρασί, αφήνουμε 1 - 2 λεπτά να εξατμιστεί το αλκοόλ και προσθέτουμε την ντομάτα, τη δάφνη, αλατοπίπερο και 600 ml νερό.Ανακατεύουμε, χαμηλώνουμε τη φωτιά και μαγειρεύουμε με σκεπασμένη την κατσαρόλα για περίπου 1 ώρα και 20 λεπτά, μέχρι να μαλακώσουν πολύ καλά όλα τα υλικά και να δέσει η σάλτσα.Παράλληλα, σε μια βαθιά κατσαρόλα με άφθονο αλατισμένο νερό που κοχλάζει βράζουμε τις ταλιατέλες σύμφωνα με τις οδηγίες της συσκευασίας.Τα στραγγίζουμε, τα αδειάζουμε ζεστά στην κατσαρόλα με τη σάλτσα και ανακατεύουμε καλά ώστε να σκορπιστούν τα υλικά ομοιόμορφα.Πασπαλίζουμε με το τριμμένο τυρί και σερβίρουμε.
Αλλαντικά,Ζυμαρικά,Κιμάς,Μοσχάρι,Μοσχαρίσιος κιμάς,Ντομάτα